钦定古今图书集成/明伦汇编/氏族典/第164卷 > 《廖用贤尚友录》 > 潘珍
## 钦定古今图书集成/明伦汇编/氏族典/第164卷 > 《廖用贤尚友录》 > 潘珍

按《明外史唐胄传》：“嘉靖十五年，帝以安南久不贡，将
致讨，胄上疏谏。明年，潘珍继谏，皆不纳。珍字玉卿，婺
源人，弘治十五年进士。正德中，历官山东佥事，分巡
兖州。刘七等猝至，有备，不敢攻，引去。迁福建副使，湖
广左布政使。嘉靖七年，以右副都御史巡抚辽东，累
迁兵部左侍郎，谏讨安南。帝责珍挠成，命褫职。寻以”
恩诏复官，致仕。珍廉直有行谊，中外十馀荐，皆报寝。
卒，赠右都御史。